Giuseppina Leone

Giuseppina Leone (s. 21. joulukuuta 1934) on entinen italialainen pikajuoksija ja olympiamitalisti.

Leone sijoittui 19-vuotiaana Bernin EM-kilpailuissa 1954 neljänneksi 100 metrin juoksussa ajalla 12,0 s ja saavutti 4 × 100 metrin viestijuoksussa pronssia ajalla 46,6 s. Melbournen 1956 olympialaisissa hän sijoittui viidenneksi sekä 100 metrillä (loppuaika 11,9 s) että viestissä (45,7 s). Tukholman EM-kilpailuissa 1958 hän sijoittui jälleen molemmilla matkoilla viidenneksi (ajat 11,8 s ja 46,3 s). Rooman 1960 olympialaisissa hän saavutti 100 metrillä pronssia ajalla 11,3 s sekä sijoittui 200 metrillä kuudenneksi ajalla 24,9 s ja viestissä viidenneksi ajalla 45,6 s.

Lähteet

 
 
 

Italialaiset pikajuoksijat
Italialaiset olympiamitalistit
Vuonna 1934 syntyneet
Elävät henkilöt